नई दिल्ली: सोनिया गांधी ने रिटायरमेंट की घोषणा कर दी है मीडिया सूत्रों के मुताबिक सोनिया गांधी ने अपने रिटायरमेंट के बारे में ये घोषणा की है।कयास लगाए जा रहे थे कि सोनिया राहुल गांधी के कांग्रेस अध्यक्ष बनते ही अपने सन्यास की घोषणा कर सकती हैं।अब जब राहुल गांधी औपचारिक रूप से कांग्रेस के अध्यक्ष होंगे, वरिष्ठ नेता और पूर्व पार्टी अध्यक्ष सोनिया गांधी राजनीति से रिटायर हो रही हैं।
सोनिया गांधी से शुक्रवार को जब पत्रकारों ने पूछा कि राहुल के अध्यक्ष बनने के बाद पार्टी में उनका रोल किस तरह का रहेगा, तो उनका जवाब था, 'मैं रिटायर हो रही हूं।'
बता दें कि सोनिया पिछले 19 सालों से कांग्रेस की अध्यक्ष हैं, उन्होंने सबसे लम्बे समय तक कांग्रेस अध्यक्ष के तौर पर काम किया है।
सोनिया गांधी 1998 से पार्टी की कमान संभाल रही थीं
1991 में राजीव गांधी की हत्या के बाद कांग्रेस ने उन्हें पार्टी का पद संभालने का आग्रह किया गया था, लेकिन उन्होंने इसे लेने से इंकार कर दिया था।
कांग्रेस अध्यक्ष के तौर पर राहुल गांधी की पदोन्नति की चर्चाओं के साथ ही सवाल उठने शुरू हो गए थे कि पार्टी की वर्तमान अध्यक्ष सोनिया गांधी इस जिम्मेदारी से मुक्त होने के बाद क्या करेंगी।
सबसे ज्यादा समय तक अध्यक्ष रहने का भी रिकार्ड उन्हीं के नाम है
सोनिया गांधी ने 1997 में कांग्रेस की प्राथमिक सदस्यता ग्रहण की और 1998 में वो कांग्रेस की अध्यक्षा चुनी गयीं, तब से वह कांग्रेस पार्टी की अध्यक्ष थीं।
2004 के लोकसभा चुनाव जीतने के बाद सोनिया गांधी 16 दलीय यूपीए गठबंधन की नेता चुनी गईं। सितंबर 2010 में वे फिर से चौथी बार कांग्रेस की अध्यक्ष चुनी गई।
यह बदलाव देश की सबसे पुरानी पार्टी में नए युग का आगाज माना जा रहा है। गौरतलब है कि 11 दिसंबर को कांग्रेस उपाध्यक्ष राहुल गांधी को निर्विरोध तरीके से पार्टी का अध्यक्ष चुन लिया गया था।
इस शीर्ष पद के लिए केवल राहुल ने ही नामांकन किया था। शनिवार को राहुल कांग्रेस अध्यक्ष के तौर पर कार्यभार संभाल सकते हैं। सोनिया गांधी ने ऐसे समय में रिटायरमेंट की घोषणा की है, जब कांग्रेस पार्टी के सामने अपना जनाधार बढ़ाने की बड़ी चुनौती है।